
Mākslīgā intelekta ģenerēts saturs var būt nepareizs.]
VSIA “Latvijas Vides, ģeoloģijas un meteoroloģijas centrs” iepirkumu komisijas atbilde ieinteresētā piegādātāja jautājumiem

Iepirkuma nosaukums -  Ārvalstu komandējumu un darba braucienu pakalpojuma nodrošināšana
Iepirkuma ID Nr. VSIA LVĢMC 2026/9
Atbildes sagatavotas 28.05.2026.
Piegādātāja jautājums:  
27.05.2026. ir saņemts ieinteresētā piegādātāja norādījums par to, ka dokumentā “Tehniskā piedāvājuma sagatavošanas nosacījumi” (nolikuma pielikums Nr.4) uzdevumos, kas paredzēti pretendentu tehnisko piedāvājumu sagatavošanai, nav norādīti plānoto pasākumu sākuma un beigu laiki, kas ir svarīgi komandējumu braucienu plānošanai.

Komisijas atbilde:
Komisija ir izskatījusi ieinteresētā pretendenta norādījumu par to, ka nolikuma pielikumā Nr.4 “Tehniskā piedāvājuma sagatavošanas nosacījumi” nav norādīti komandējumu pasākumu norises sākuma un beigu laiki, kas ir būtiska informācija tehniskā piedāvājuma sagatavošanai un ekonomiski izdevīgāko komandējumu risinājumu plānošanai.
Komisija piekrīt ieinteresētā pretendenta iebildumam un atzīst to par pamatotu. Komisija konstatē, ka pasākumu sākuma un beigu laiku nenorādīšana var radīt atšķirīgu interpretāciju iespējas pretendentu vidū un līdz ar to nevienādus nosacījumus tehnisko piedāvājumu sagatavošanā un vērtēšanā.
Lai nodrošinātu vienādu attieksmi pret visiem pretendentiem, kā arī mazinātu interpretācijas riskus, Komisija veiks grozījumus nolikuma pielikumā Nr.4 “Tehniskā piedāvājuma sagatavošanas nosacījumi”, papildinot uzdevumu aprakstus ar šādu informāciju:
· komandējuma pasākuma sākuma laiks komandējuma pirmajā dienā – plkst. 10.00 pēc vietējā laika;
· komandējuma pasākuma beigu laiks komandējuma pēdējā dienā – plkst. 15.00 pēc vietējā laika.
Attiecīgie grozījumi iepirkuma dokumentācijā tiks publicēti Elektronisko iepirkumu sistēmā.

Atbildi saskaņā ar Komisijas lēmumu (28.05.2026. protokols Nr.9-3) sagatavoja
Komisijas sekretāre Antra Muižniece-Stakāne.

